**Z A P I S N I K**

 sa 12. sjednice Općinskog vijeća Općine Tompojevci, održane u vijećnici Općine Tompojevci, A.G. Matoša 9, Tompojevci, dana 13. rujna 2022. godine s početkom u 14,00 sati.

**Sjednici su nazočni članovi Općinskog vijeća Općine Tompojevci**

1. Ivan Štefanac - predsjednik Općinskog vijeća
2. Ivana Tomaš
3. Zlatko Potočki
4. Tomislav Panenić,
5. Branislav Mišljenović
6. Antun Lukić,
7. Dejan Ljikar
8. Mihael Sabadoš
9. Robert Mesaroš

**Odsutni članovi Općinskog vijeća:**

1. Mijo Horvatović – najavio izostanak

**Osim članova Općinskog vijeća, sjednici su nazočni:**

1. Milan Grubač - općinski načelnik
2. Slavko Ždinjak - zamjenik općinskog načelnika iz reda pripadnika rusinske nacionalne manjine
3. Kata Cvitković - pročelnica JUO
4. Marija Filipović – računovodstveni referent

Predsjednik Općinskog vijeća pozdravlja članove vijeća i sve ostale nazočne, utvrđuje da postoji kvorum za održavanje sjednice (nazočno 9 vijećnika od 10 vijećnika) i da se mogu donositi pravovaljane odluke.

Predsjednik Općinskog vijeća predlaže točke dnevnog reda:

1. Prijedlog Odluke o usvajanju polugodišnjeg izvještaja o izvršenju Proračuna Općine Tompojevci za2022. g.
2. Prijedlog Statutarne Odluke o grbu i zastavi Općine Tompojevci.
3. Prijedlog Odluke o raspisivanju izbora za članove Vijeća mjesnih odbora na području Općine Tompojevci.
4. Prijedlog Odluke o raspisivanju Javnog natječaja za zakup poljoprivrednog zemljišta u vlasništvu Općine Tompojevci.
5. Izvješće o radu Općinskog načelnika Općine Tompojevci za razdoblje od 01.01. – 30.06.2022.g.

Dnevni red jednoglasno prihvaćen ( 9 glasova „ZA“).

Prije prelaska na dnevni red predsjednik Općinskog vijeća otvorio je raspravu o zapisniku sa 11. sjednice Općinskog vijeća Općine Tompojevci, održane dana 21. srpnja 2022. Pita ima li primjedbi na zapisnik. Primjedbi na zapisnik nije bilo te je Općinsko vijeće jednoglasno s 9 glasova ZA usvojilo Zapisnik.

**Točka 1.**

*Prijedlog Odluke o usvajanju polugodišnjeg izvještaja o izvršenju Proračuna*

*Općine Tompojevci za**2022. g.*

Pr**e**dsjednik Općinskog vijeća daje riječ Mariji Filipović, izvjestiteljici ove točke.

*Marija Filipović* je upoznala nazočne sa sadržajem polugodišnjeg izvještaja o izvršenju proračuna za 2022. godinu. Ukupno ostvareni prihodi iznose 3.452.605,61 kn, a rashodi 3.227.890,79 kuna. Ostvaren je višak prihoda u iznosu od 224.714,82 kune, što zajedno s viškom prihoda iz predhodnih godina u iznosu od 1.742.927,00 kuna čini ukupni višak prihoda u iznosu od 1.967.672,18 kuna.

Otvorena rasprava.

*Tomislav Panenić* postavlja pitanje u vezi potraživanja, odnosi li se taj podatak na ukupna potraživanja dospjela i nedospjela i traži da s u buduće iskaže i taj podatak. Nadalje ukazuje na značajna odstupanja u planiranju i izvršenju pojedinih stavki i kako bi se o tome trebalo voditi računu kod samog planiranja proračuna i izrade rebalansa proračuna (vrijeme izrade).

*Marija Filipović* odgovara da su iskazana ukupna potraživanja (dospjela i nedospjela), te dodaje da u općem dijelu proračuna nema velikih odstupanja, odstupanja su vidljiva u posebnom dijelu proračuna.

*Općinski načelnik* je pojasnio razloge odstupanja (brze promjene cijena, potrebe građana, prijave na otvorene natječaje i dr.).

Općinsko vijeće je jednoglasno sa 9 glasova „ZA“ donijelo

**Odluku o usvajanju polugodišnjeg izvještaja o izvršenju Proračuna**

**Općine Tompojevci za 2022. g.**

**Točka 2.**

*Prijedlog Statutarne Odluke o grbu i zastavi Općine Tompojevci*

Pr**e**dsjednik Općinskog vijeća daje riječ Općinskom načelniku, izvjestitelju ove točke.

Općinski načelnik je upoznao nazočne sa prijedlogom odluke, koji je bio upućen nadležnom Povjerenstvu za davanje mišljenja (bilo je par verzija grba i zastave i već ste prije bili upoznati s tim, ali odlučili smo se za ovu verziju). Ministarstvo pravosuđa i uprave je, na temelju mišljenja Povjerenstva, izdalo Rješenje o odobrenju grba i zastave. U članku 15. iznosima u kunama ( 200,00 kuna i 1.000,00 kuna) biti će dodani i iznosi u eurima, jer se po zakonu od 5.09. svi iznosi, osim u kunama, moraju iskazivati i u eurima.

Otvorena rasprava.

Tomislav Panenić – predlaže, iz tehničkih razloga, da se zaokruži iznos u eurima i preračuna koliko je to kuna. Njegov prijedlog je umjesto 26,54 eura (200,00 kn) da bude 27,00 eura (203,44 kn) i umjesto 132,72 eura (1.000,00 kn) da bude 133,00 eura (1.002,09 kn). Nadalje, kod izdavanja odobrenja za uporabu grba i zastave, možda se mogla malo pojednostaviti procedura (pojašnjava).

Prijedlog Tomislava Panenića dat na glasovanje, isti je usvojen za 8 glasova ZA i jednim PROTIV (Antun Lukić). Potom predsjedavajući daje prijedlog cijele odluke na glasovanje, te je Općinsko vijeće sa 8 glasova ZA i jednim suzdržanim (Antun Lukić) donijelo

**Statutarnu Odluku o grbu i zastavi Općine Tompojevci**

**Točka 3.**

*Prijedlog Odluke o raspisivanju izbora za članove Vijeća mjesnih odbora*

 *na području Općine Tompojevci*

Predsjednik Općinskog vijeća, kao izvjestitelj ove točke, upoznaje vijećnike da mandat članovima vijeća MO ističe ove godine i da je potrebno donijeti odluku o raspisivanju izbora za svih 5 Mjesnih odbora, a za datum izbora određuje se nedjelja 23. listopada 2022. Odluka stupa na snagu 21.rujna 2022. godine (rok za predaju kandidacijskih lista je 14 dana od dana stupanja na snagu Odluke).

Općinsko vijeće je, bez rasprave, jednoglasno sa 9 glasova „ZA“ donijelo

**Odluku o raspisivanju izbora za članove Vijeća mjesnih odbora**

 **na području Općine Tompojevci**

**Točka 4.**

*Prijedlog Odluke o raspisivanju Javnog natječaja za zakup poljoprivrednog zemljišta*

*u vlasništvu Općine Tompojevci*

Pr**e**dsjednik Općinskog vijeća daje riječ Općinskom načelniku, izvjestitelju ove točke.

*Općinski načelnik* – sve čestice koje se nalaze u odluci su većinom katastarske čestice za koje ugovori ističu krajem godine, jedina izmjena je u početnoj cijeni po kvadratu, a određena je u skladu s prosječnom tržišnom cijenom zakupa privatnog zemljišta i iznosi 0,30 kn/m2.

Općinsko vijeće je, bez rasprave, jednoglasno sa 9 glasova „ZA“ donijelo

**Odluku o raspisivanju Javnog natječaja za zakup poljoprivrednog zemljišta**

**u vlasništvu Općine Tompojevci**

Točka 5.

*Izvješće o radu Općinskog načelnika Općine Tompojevci za razdoblje od 01.01. – 30.06.2022.g.*

Pr**e**dsjednik Općinskog vijeća daje riječ Općinskom načelniku, izvjestitelju ove točke.

*Općinski načelnik* - pisano izvješće je dostavljeno u materijalima za sjednicu ( nada se da su ga svi pročitali), a rad načelnika se pomno prati i na terenu, kao i svih drugih načelnika, pa ne bi ništa puno dodavao, osim što se nada da će jedan od najvažnijih projekta općine Tompojevci, a to je izgradnja dječjeg vrtića, kao i projekt „Zaželi“ biti sadržan u narednim izvješćima.

Općinsko vijeće je, bez rasprave, sa 7 glasova „ZA“ i dva SUZDRŽANA (Tomislav Panenić i Robert Mesaroš), donijelo

**Odluku o usvajanju Izvješća o radu Općinskog načelnika Općine Tompojevci za razdoblje od 01.01. – 30.06.2022.g.**

PITANJA I PRIJEDLOZI:

Nakon što je iscrpljen dnevni red, predsjednik Općinskog vijeća poziva nazočne na postavljanje pitanja.

Zlatko Potočki navodi problem (s kojim je upoznat i načelnik) izlaznih puteva (ne vidi se izići na ulicu) i tabla s nazivima ulica (ili nema table ili je izokrenuta)

Općinski načelnik odgovara da je upoznat s tim problemom, ali naglašava kako se takve stvari trebaju uputiti komunalnog redaru ( postoji procedura).

U raspravu se uključuju: Tomislav Panenić pojašnjava i naglašava da je načelnik odgovoran za sve i da se načelnik izuzme nije korektno. Antun Lukić kaže, imamo komunalnog redara, mjesne odbore, ne može sve raditi načelnik, bilo je i prije takvih problema (navodi neke od njih). Nadalje, Tomislav Panenić predlaže da načelnik napravi plan rada/aktivnosti komunalnom redaru i da komunalni redara značajan dio svog rada treba provesti na terenu i utvrditi što su potrebe, jer to je uloga komunalnog redara, a ne da čeka prijavu. Zlatko Potočki kaže da komunalni redar treba koordinirati s mjesnim odborom. Predsjedavajući, Ivan Štefanac misli da komunalni redar treba rješavati bitnije stvari, a ne ići s mjesnim odborima po selu, jer tu problemima ne bi bilo kraja.

Općinski načelnik je na kraju pojasnio i obrazložio kako i na koji način općina će rješavati i rješava sve iznijete probleme.

KLASA: 021-05/21-01/15

URBROJ: 2196-26-02-22-22

Sjednica završila sa radom u 14,55 sati.

Zapisnik vodila PREDSJEDNIK OPĆINSKOG VIJEĆA

Kata Cvitković Ivan Štefanac